हिन्दुस्तान स्काउट्स एंड गाइड्स के गोवा कैंप में हरियाणा चैंपियन
गोवामें चल रहे हिन्दुस्तान स्काउट्स के राष्ट्रीय शिविर में हरियाणा के प्रतिभागियों ने बेहतरीन प्रदर्शन करते हुए सभी इवेंट्स में ऑल ओवर प्रथम स्थान प्राप्त किया। जानकारी देते हुए हिन्दुस्तान स्काउट्स के राज्य सचिव सतीश कुमार लाठर ने बताया कि गोवा में आयोजित राष्ट्रीय शिविर में हरियाणा के अलावा हिमाचल, दिल्ली, जम्मू कश्मीर, गुजरात, गोवा राजस्थान सहित 9 राज्यों के 106 प्रतिभागियों ने भाग लिया। इसमें युवाओं को जंगल में विकट परिस्थितियों में रास्ता ढूंढना, बिना साधनों के भोजन पकाना, बिना माचिस के आग जलाना, गैजेट्स बनाना, प्राथमिक सहायता, प्राकृतिक आपदाओं में अपने आप के अलावा दूसरों की मदद करना, दिशाओं का ज्ञान आदि क्रियाएं सिखाई गईं। राष्ट्रीय शिविर में हरियाणा के 55 प्रतिभागियों ने भाग लिया। इस दौरान प्रतिभागियों ने गैजेट्स बनाने, सांस्कृतिक गायन क्षेत्र में प्रथम स्थान हासिल किया। राज्य सचिव कुमार ने हरियाणा की उपलब्धियां गिनवाते हुए कहा कि पहले भी आयोजित कार्यक्रमों में हरियाणा के प्रतिभागी बेहतरीन प्रदर्शन करते रहे हैं। इस दौरान मोनिका, तुषारमनी, रीटा, मोना, मोनू ढांडा, मनोज सहरावत, आकाश, सीलक नरवाल, बलराज, सतनारायण, सुरत संजय सहित अािद लोग मौके पर मौजूद रहे।
awa_Deva hin_Deva